OpenLLM-France/wikimedia huggingface dataset:
# Kloral hidrato

Kloral hidratoa konposatu organikoa da, Cl$_3$CCH(OH)$_2$ formula duena, diol geminalen familikoa. Konposatu organokloratua da. Solido kristalino zuria da. Uretan disolbagarria da.
Lasaigarri eta hipnotiko gisa usatzen hasi ziren 1870eko hamarkadan Alemanian. Oraindik baliatzen bada ere, beste konposatu batzuk ordeztu dute gaindosi-arrisku txikiagoa dutelako.
Sintesi organikoan baliatzen da, esaterako, isatina sintetizatzeko.

## Sintesia

Kloral hidratoa etanola eta kloroa baldintza azidotan erreakzionaraziz sintetizatzen da.
    4 Cl$_2$ + CH$_3$CH$_2$OH + H$_2$O → Cl$_3$C−CH(OH)$_2$ + 5 HCl
Baldintza basikoetan haloformoaren erreakzioa pasatzen da eta kloral hidratoa deskonposatu egiten da kloroformoa emanez.

## Erreferentziak

* ↑ (Ingelesez) PubChem. «Chloral Hydrate» pubchem.ncbi.nlm.nih.gov (Noiz kontsultatua: 2024-10-02).
* ↑ Takahashi, Yasuo; Onodera, Sukeo; Morita, Masatoshi; Terao, Yoshiyasu. (2003). «A Problem in the Determination of Trihalomethane by Headspace-Gas Chromatography/Mass Spectrometry» Journal of Health Science 49 (1): 1–7. doi:10.1248/jhs.49.1. (Noiz kontsultatua: 2024-10-02).

## Kanpo estekak

* Datuak: Q412340
* Multimedia: Chloral hydrate / Q412340
# Kloral

Klorala edo trikloroazetaldehidoa konposatu organikoa da, Cl$_3$CCHO formula duena, aldehidoean familikoa. Konposatu organokloratua da. Likido kolorgea da. Urarekin erreakzionatzen du kloral hidratoa sortzeko.
Larruazal, begi eta mukosentzat narritagarria da.
Sintesi organikoan baliatzen da, adibidez, kloroformoa sintetizatzeko sodio hidroxidoarekin erreakzionaraziz.
    ${\ce {Cl3CCHO + NaOH -> Cl3CH + HCOONa}}$
Klorala sintetizatzeko kloral hidratoa azido sulfurikoz deshidratatzen da.
${\ce {Cl3CCH(OH)2 ->[H2SO4] Cl3CCHO + H2O}}$

## Erreferentziak

* ↑ «ZT Hiztegi Berria» zthiztegia.elhuyar.eus (Noiz kontsultatua: 2024-10-02).
* ↑ (Ingelesez) PubChem. «Chloral» pubchem.ncbi.nlm.nih.gov (Noiz kontsultatua: 2024-10-02).
* ↑ «TRICHLOROACETALDEHYDE | CAMEO Chemicals | NOAA» cameochemicals.noaa.gov (Noiz kontsultatua: 2024-10-02).
* ↑ (Ingelesez) Ullmann's Encyclopedia of Industrial Chemistry. (1. argitaraldia) Wiley 2000-06-15 doi:10.1002/14356007.a06_527.pub2. ISBN 978-3-527-30385-4. (Noiz kontsultatua: 2024-10-02).

## Kanpo estekak

* Datuak: Q422755
* Multimedia: Chloral / Q422755
# Martin Urrutia

Martin Urrutia Horas (Getxo, Bizkaia, 2005eko martxoaren 30a) euskal abeslari eta aktorea da.

## Ibilbidea

Umeetatik arte eszenikoekiko interesa zuen. Roser Carrés ballet eskolan dantza ikasketak egin zituen. Batxilergoa amaitu ondoren, Dantzertin ikasi zuen.
2023 urteko Operación Triunfo telebista saioan parte hartzegatik egin zen ezagun.
Mariliendre telesaioan aktore modura lan egin du.

## Erreferentziak

* ↑ (Gaztelaniaz) A.M. (2023-11-16). «El joven bailarín de Getxo que participará en 'Operación Triunfo'» El Correo (Noiz kontsultatua: 2024-09-07).
* ↑ «Martin Urrutia getxoztarra, Operación Triunfoko pasabidea igaro duen lehen lehiakidea» EITB 2023-11-21 (Noiz kontsultatua: 2024-09-07).
* ↑ «OTko Martin, Javien 'Mariliendre' telesail berrian» EITB 2024-03-20 (Noiz kontsultatua: 2024-09-07).

## Kanpo estekak

* Datuak: Q123503938
# Jhamak Ghimire

Jhamak Ghimire (nepaleraz: झमक कुमारी घिमिरे; Dhankuta, 1980ko uztailaren 10a) idazle nepaldarra da.
Garun-paralisi batekin jaio zen Jhamak Ghimire, eta ezkerreko oinarekin idazten du.
Kantipur egunkarian kolaboratu ohi du, eta hainbat lanen egilea da, horien artean ezagunena 2010ean argitaratutako bere autobiografia da: जीवन काँडा कि फूल (Bizitza arantza ala lorea da?), zeinarentzat Madan saria jaso zuen, Nepalgo literatur saririk garrantzitsuentzat jotzen dena.

## Erreferentziak

* ↑ Tulasi Acharya. (2020-02-28). «Disability and Sex: Nepali Disabled Women Writers and Their Quest for the Self» US-China Foreign Language 18 (2) doi:10.17265/1539-8080/2020.02.004..
* ↑ Mahendra Kumar Budhathok. (2021-03). «The Lived Experiences of a Female with Disability in Jhamak Ghimire’s Jeevan Kada ki Phool» International Journal Of Humanities, Art and Social Studie 2 (6).

## Kanpo estekak

* Datuak: Q3631705
* Multimedia: Jhamak Ghimire / Q3631705
# Arma Plaza (Melilla)

Armen plaza harmailak dituen plaza bat da, eta Melillako (Espainia) Melilla Zaharreko Bigarren Gotorleku ia osoa hartzen du.

## Historia

Han zegoen Melillako Presondegia, iparraldean, XVIII. mendetik, 1734an berreraikia 1906ra arte, erbesteratuek, zigortuek eta konfinatu politikoek zigorra betetzen zuten lekua, 1979an eraitsi zutena. Hegoaldean, Garaipenaren Ermita dago, 1719 edo 1720 inguruan eraikia, penala eraikitzeko izen bera zuen aurreko ermita bat eraitsi zutenean, 1720an hondoratua eta 1741ean eraitsia. eta Hondarrei buruz
1951n plaza zolatu zuten, eta 2006ko urtarrilaren 25ean inauguratu zuten plaza, eraberritu ostean.

## Deskribapena

Hegoaldean, erromatar ninfeo baten aztarna arkeologikoak, hainbat arabiar silo eta Carlos Ramirez de Arellano Gobernadorearen Oroimenezkoa daude. Iparraldean aire zabaleko ikuskizunetarako harmailak.

## Erreferentziak

* ↑ «Conociendo nuestro Patrimonio Plaza de Armas» melillamonumental.es.
* ↑ «Espacios y elementos de la arqueología melillense: el posible ninfeo de Plaza de Armas: su significado» Revista Akros (1): 60-65. 2002 ISSN 1579-0959..
* ↑ «Proyecto de Musealización: Recintos Fortificados de Melilla» Revista Akros (8): 9-12. 2009 ISSN 1579-0959..
* ↑ «Segundo recinto» Melilla.

## Kanpo estekak

* Datuak: Q33037031
* Multimedia: Plaza de Armas, Melilla / Q33037031
# Unix denbora

Unix denbora edo POSIX denbora egutegi sistema bat da, 1970eko urtarrilaren 1eko gauerdian hasi zena. Oso erabilera zabala du, ez UNIX-moduko sistema operatiboetan bakarrik.
* Adibidea: 1729294905 (2024-10-18 23:41:45) (Gainean unix denbora orrialde hau azkenekoz sortu zenean)

## Erreferentziak

* ↑ Ahmed, Murad. (2009-2-13). «At the third stroke, the Unix time will be 1234567890» Times.

## Kanpo estekak

* Datuak: Q14654
# Tulipa

Tulipa edo idi-bihotza (Tulipa) Liliaceae familiako landare-generoa da. Erraboildunak, bizikorrak eta lore ikusgarrikoak dira, lorezaintzan oso erabiliak. 150 espezie inguru ezagutzen dira eta hibrido asko ere daude, XVI. mendetik aurrera lorezainek espezie ugari gurutzatu baitituzte.

## Izena

Jatorrizko izena persierazko lâleh du. Egun ere Kurdistanen halale eta Iranen eta Turkian lale deitzen diote. Tulipa, berriz, otomandar turkierazko tülbend ("turbante") hitzetik dator.

## Ezaugarriak

Landare belarkarak eta erraboildunak dira. Zurtoin sinplea dute, batzuetan adarkatua, ia guztiz lurperatua. Lore aktinomorfikoak eta hermafroditak.

## Jatorria

Espezieen jatorria Europan, Iparraldeko Afrikan eta Asian (Anatoliatik eta Irandik Txinako ipar-ekialderaino) dago. Dibertsitate handiena Pamir eta Hindu Kush mendietan eta Kazakhstango estepetan dago.

## Erreferentziak

* ↑ Errekondo, Jakoba. Durbantean bihotza. Argia, 2011ko irailak 25, CC BY-SA 4.0, argia.eus (Noiz kontsultatua: 2022-2-3).

## Ikus gainera

* Tulipomania

## Kanpo estekak

* Datuak: Q93201
* Multimedia: Tulipa / Q93201
* Espezieak: Tulipa
# Otomandar turkiera

Otomandar turkiera (otomandar turkieraz: لسان عثمانى, lisân-ı Osmânî, edo تركجه, Türkçe, edo تركی, Türkî) Otomandar Inperioan egiten zuten turkieraren aldaera izan zen. Arabierazko eta persierazko mailegu asko hartzen zituen (lexikoaren % 88 ere bai, zenbait testutan), eta bere alfabetoa zuen, arabiar alfabetoan oinarritua.
Turkiar herri xumeak apenas ulertzen zuen, kaba Türkçe («turkiera arrunta») erabiltzen zuelako, mailegu gutxiagokoa, egungo turkieraren oinarritzat erabili zena.

## Alfabetoa

| Bakarka | Bukaerakoa | Erdikoa | Hasierakoa | Hizkia | Egungo turkieraz |
| ﺍ | ﺎ | — | — | elif | a, e |
| ﺀ | — | — | — | hemze | ', a, e, i, u, ü |
| ﺏ | ﺐ | ﺒ | ﺑ | be | b |
| ﭖ | ﭗ | ﭙ | ﭘ | pe | p |
| ﺕ | ﺖ | ﺘ | ﺗ | te | t |
| ﺙ | ﺚ | ﺜ | ﺛ | se | s |
| ﺝ | ﺞ | ﺠ | ﺟ | cim | c |
| ﭺ | ﭻ | ﭽ | ﭼ | çim | ç |
| ﺡ | ﺢ | ﺤ | ﺣ | ha | h |
| ﺥ | ﺦ | ﺨ | ﺧ | hı | h |
| ﺩ | ﺪ | — | — | dal | d |
| ﺫ | ﺬ | — | — | zel | z |
| ﺭ | ﺮ | — | — | re | r |
| ﺯ | ﺰ | — | — | ze | z |
| ﮊ | ﮋ | — | — | je | j |
| ﺱ | ﺲ | ﺴ | ﺳ | sin | s |
| ﺵ | ﺶ | ﺸ | ﺷ | şın | ş |
| ﺹ | ﺺ | ﺼ | ﺻ | sat, sad | s |
| ﺽ | ﺾ | ﻀ | ﺿ | dat, dad | d, z |
| ﻁ | ﻂ | ﻄ | ﻃ | tı | t |
| ﻅ | ﻆ | ﻈ | ﻇ | zı | z |
| ﻉ | ﻊ | ﻌ | ﻋ | ayın | ', h |
| ﻍ | ﻎ | ﻐ | ﻏ | gayın | g, ğ |
| ﻑ | ﻒ | ﻔ | ﻓ | fe | f |
| ﻕ | ﻖ | ﻘ | ﻗ | kaf | k |
| ﻙ | ﻚ | ﻜ | ﻛ | kef | k, g, ğ, n |
| ﮒ | ﮓ | ﮕ | ﮔ | gef$^1$ | g, ğ |
| ﯓ | ﯔ | ﯖ | ﯕ | nef, sağır kef | n |
| ﻝ | ﻞ | ﻠ | ﻟ | lam | l |
| ﻡ | ﻢ | ﻤ | ﻣ | mim | m |
| ﻥ | ﻦ | ﻨ | ﻧ | nun | n |
| ﻭ | ﻮ | — | — | vav | v, o, ö, u, ü |
| ﻩ | ﻪ | ﻬ | ﻫ | he | h, e, a |
| ﻻ | ﻼ | — | — | lamelif | la |
| ﻯ | ﻰ | ﻴ | ﻳ | ye | y, ı, i |

## Zenbakiak

| 1 | بر | bir |
| 2 | ایكی | iki |
| 3 | اوچ | üç |
| 4 | درت | dört |
| 5 | بش | beş |
| 6 | آلتی | altı |
| 7 | یدی | yedi |
| 8 | سكز | sekiz |
| 9 | طقوز | dokuz |
| 10 | اون | on |
| 11 | اون بر | on bir |
| 12 | اون ایکی | on iki |

## Erreferentziak

* ↑ (Ingelesez) Spuler, Bertold. Persian Historiography & Geography. Pustaka Nasional Pte Ltd, 69 or. ISBN 9971774887..
* ↑ (Ingelesez) Glenny, Misha. (2001). The Balkans - Nationalism, War, and the Great Powers, 1804-1999. New York: Penguin, 99 or..
* ↑ (Ingelesez) Hagopian, V. H.. (2018-5-5). Ottoman-Turkish conversation-grammar; a practical method of learning the Ottoman-Turkish language. Heidelberg, J. Groos; New York, Brentano's [etc., etc.].

## Kanpo estekak

* Datuak: Q36730
* Multimedia: Ottoman Turkish language / Q36730
# Ub Iwerks

Ubbe Ert Iwwerks, Ub Iwerks bezala ezaguna (Kansas City, Missouri, 1901eko martxoaren 24a - Burbank, Kalifornia, 1971ko uztailaren 7a) estatubatuar animatzaile, marrazkilari eta komikigilea izan zen.
1919an Walt Disney ezagutu zuen Kansas Cityn eta elkarrekin marrazki bizidunak sortzen hasi ziren. 1923an Kaliforniara joan ziren eta Iwerksek Oswald untxi zorionekoa pertsonaia sortu zuen. Disneyrekin elkartu zen, Mickey Mouse sortu zuen eta saguaren animaziozko lehen film laburretako batzuk marraztu zituen, Steamboat Willie barne. 1930ean Disneytik banandu zen eta arrakasta bera lortu ez zuen estudio propioa sortu zuen. 1940an Disney estudioetarako lan egin zuen berriro.

## Kanpo estekak

* Datuak: Q336424
* Multimedia: Ub Iwerks / Q336424
# Erruleta

Erruleta zorizko jokoa da, etzanetara biratzen den gurpil batean jokatzen dena. Hitza frantsesezko roulette hitzetik dator, euskaraz "gurpiltxo" esan nahi duena. Kasinoetan tipikoa den joko hauetan zenbaki bakar bat, talde bat edo kolore bat hautatu ditzakegu.
Zorizko gurpilen garapen bat da erruleta. Aurrekari horien artean, tabernetan txanda nork ordaindu zozektatzeko edo barkillero batean zenbat barkillo jasotzeko erabakitzeko erabiltzen zirenak. 18. mendeko Frantzian gurpilaren mekanika Biribi zorizko joko italiarrarekin konbinatu zuten, eta jada 1796. urtean dokumentatuta dago erruleta modernoaren forma Parisen.

## Erreferentziak

* ↑ Lur entziklopedietatik hartua.
* ↑ (Gaztelaniaz) «Cómo funciona la ruleta del barquillero y qué hace el barquillero» okdiario.com 2024-05-14 (Noiz kontsultatua: 2024-10-19).
* ↑ (Ingelesez) Books, L. L. C.. (2010-05). Roulette and Wheel Games: Russian Roulette, Wheel of Fortune, Roulette, Martingale, Labouchère System, Live Roulette, Pole Chudes. General Books ISBN 978-1-155-26283-3. (Noiz kontsultatua: 2024-10-19).

## Ikus, gainera

* Errusiar erruleta

## Kanpo estekak

* Datuak: Q190975
* Multimedia: Roulette / Q190975
# Aginaga (Eibar)

    Artikulu hau Eibarko auzoari buruzkoa da; beste esanahietarako, ikus «Aginaga».
Aginaga Eibarko iparraldeko auzo bat da, Markina-Xemeinerako bidean kokatua.

## Izena

Izenak erakusten duenez, antzina hagin asko hazten zen hor (hagin + -aga = Aginaga). Hala ere, gaur egun ez da han halako zuhaitzik. Eibarko euskaran, Agiñaga edo Agiña ahoskatzen da auzoaren izena.

## Demografia

* Aginagako biztanleria

## Jaiak

Aginagatarrek San Migelak ospatzen dituzte irailaren 29an.

## Euskara

Aginagan Eibarko euskara erabiltzen da, mendebaleko euskalkiaren barruan.

## Ondarea
### Baserriak

* Abua Azpikua / Abuaga Azpikoa
* Abua Gaiñekua / Abuaga Gainekoa
* Agiña Agarre / Aginagako Agirre
* Agiña Gaiñekua / Aginaga Gainekoa
* Aizpe / Arizpe
* Arando Aurten / Arando Aurtena
* Arando Barrena
* Arando Etxebarri
* Arando Itturralde / Arando Iturralde
* Arandoguena / Arando Goenaga
* Atxa
* Gorostixa / Gorostiaga
* Itterixa / Iteriaga
* Larrañeta
* Mendibil
* Orbesoren / Orbe Soraen
* Oreizar / Oregi Zahar
* San Roman
* Suiña / Suinaga
* Zumaran

## Erreferentziak

* ↑ Euskaltzaindia: Euskal Onomastikaren Datutegia.

## Kanpo estekak

* Datuak: Q12252853
* Multimedia: Aginaga (Eibar) / Q12252853
# Arrate

Arrate Eibarko (Gipuzkoa) auzunea da. Udalerriaren mendebaldean dago, Bizkaiarekiko mugan. Izen bereko mendi gain batean dago, 556 metrotara.

## Toponimoa

Arr(i) + arte -> Arrarte -> Arrate. Beraz Arrateren esanahia hurrengoa da: Harri artean dagoena

## Demografia

* Arrateko biztanleria

## Ondarea
### Arrateko Andre Mariaren santutegia

Gailurrean gurutze bat dauka eta bertatik gertu Arrateko Andre Mariaren santutegia dago; Ama Birjina hau Eibarko zaindari izendatu zuten 1928an. Santutegiaren inguruan aisialdirako gune zabala dago, jatetxe, taberna eta hotelarekin. Arrate Irratia herri emisorak bertatik emititzen du. Parke guztia pagoz inguratuta dago.
Santutegiaren lehen aipamenak 1498koak dira. Gaur egungo eliza XVII. mendekoa da. Barruan egurrezko bobeda berezia du, burdinsare barroko bat eta Andre Mariaren irudi gotikoa ditu.
Arrateko Andre Mariarenganako debozioa inguru guztian zabaldurik dago, baina Eibarren da indartsuena. Bertako jaia irailaren 8an ospatzen da (Andre Mariaren jaiotza). Egun horretan eta maiatzaren 15ean (San Isidro eguna, baserritarren zaindaria) elizkizunez gain herri-kirol erakustaldiak eta idi-dema saioak egin ohi dira.
Andre Mariari ereserki hau abesten zaio:
Arrateko Ama, gure zaindari onena
gure herri dana hartu eta zaindu, Ama
Zure semeak eskerrak iritsi dagiguz danok zerura juan gaitezen, Ama, egizu

### Baserriak

* Argiñao / Argiano
* Arikitxa Haundi, Arikitxa Behekua / Arexita Handikoa
* Arikitxa Txiki, Arikitxa Goikua / Arexita Hemendikoa
* Arizmendi
* Arrate-Bekoetxe
* Barrenetxe / Barrenetxea
* Barrundi
* Eltzartza / Eltzartzaga
* Erdiko / Kutunegieta Erdikoa
* Gaztelu
* Guenetxe, Guenengua / Kutunegieta Goenengoa
* Iñarra
* Lazareto
* Lezeta
* Lezeta Abeletxe
* Mendigoitxi / Mendigoitia
* Muitza Barri / Mugitza Berri
* Narru / Kutunegieta Barrenengoa
* Paua Abeletxe / Pagoaga Abeletxe
* Saartei / Sagartegieta
* Sanjuan(gua) / Arizmendi San Juangoa
* San Martin
* Sumendixa Behekua / Sumendiaga Behekoa
* Sumendixa Goikua / Sumendiaga Goikoa
* Umaixo / Umaio
* Untzeta
* Zelaikua / Zelaia

## Ikus, gainera

* Arrate Irratia
* Arrate Kirol Gaztedia
* San Andres eliza

## Kanpo estekak

* Datuak: Q48759875
Ego Ibarra - Arrate Auzoa
# Maltzaga

Maltzaga Soraluze, Eibar eta Elgoibarko udalerriek muga egiten duten guneari deritzo. Oso gune estrategikoa da, bertan GI-627 errepidea eta N-634 errepideak elkartzen dira rotonda batean. AP-1 autopista bertatik abiatzen da Gasteiz alderuntz. Gainera autopista hori A-8arekin elkartzen da puntu berean. Antzina, trenbideak ere bertan elkartzen ziren. Hau dena gutxi balitz Deba ibaiak (Soraluzetik) Ego ibaia (Eibartik) jasotzen du bertan.

## Demografia

* Maltzagako biztanleria

## Maltzaga metaforikoa

Benetako Maltzagaren kokaera estrategikoan oinarrituz, Telesforo Monzon zenak Maltzaga metaforikoa aldarrikatu zuen, proposamen politiko gisa, abertzaleen arteko batasuna eskatuz: "Gerokoak geroko utzi. Orain, goazen abertzale guztiok batera Maltzagara".

## Kanpo estekak

* Datuak: Q12262929
* Multimedia: Maltzaga / Q12262929
# Sallobente-Ermuaran

Sallobente-Ermuaran Elgoibarko kanpoaldean dagoen baserri-auzo ezaguna da. Baseliza (Erdi Aroko margoekin), bolatokia, pilotalekua eta aisialdirako gunea daude bertan.
Arostegi jauregia dago halaber, gutxienez XV. mendekoa dena.

## Demografia

* Sallobente-Ermuarango biztanleria

## Kanpo estekak

* (Gaztelaniaz)Elgoibarko udal webgunean
* (Gaztelaniaz)Sallobente-Ermuarango baserriak.
* Datuak: Q12266802
# Aiastia-San Migel

Aiastia-San Migel Elgoibarko iparraldean dagoen auzoa da, Markinarako bidean eta San Miguel gainaren inguruan. 2007ko urtarrilaren 1eko erroldaren arabera, auzoak 213 biztanle ditu. 1936ko irailaren 25ean Espainiako Gerra Zibileko guda bat izan zen han, Ziardamendi mendiaren inguruetan. Hildako gudariak bertan lurperatu eta 2012 urtean exhumazioa izan zen Aranzadi Zientzia Elkartearen eskutik.

## Demografia

* Aiastia-San Migelgo biztanleria

## Kanpo estekak

* (Gaztelaniaz) Elgoibarko udal webgunean
* (Gaztelaniaz) Aiastia-San Migeleko baserriak.
* Datuak: Q12252906
# Idotorbe-San Pedro

Idotorbe edo San Pedro Elgoibarko mendebaldean dagoen baserri-auzo ezaguna da. Pilotalekua, bolatokia, baseliza eta ondo hornitutako aisialdirako gunea da gaur egun, bai eta Arrate (Eibar) aldera, Kalamua (771 m) eta inguruko mendietara igotzeko abiapuntua ere. 33 baserrik osatzen dute auzunea.
Jaiak ekainaren 29an ospatzen dituzte.

## Baserriak

* Aizpizkarbekoa
* Aizpizkargoikoa
* Akei
* Aranburu
* Arane
* Armaxio
* Armuetaberri
* Armuetazar
* Arraitzaga
* Aubixa
* Egia
* Egiguren
* Egigurentxiki
* Galburusoro
* Goikoetxea
* Ipintza
* Irunaga
* Irunagaberri
* Irunagatxiki
* Joanategi
* Kortasoro
* Kurutzelaegi
* Legarda
* Osorohandi
* Osorotxiki
* Sagarzurieta
* San Pedro
* Saturio
* Urkieta
* Urkiola
* Urkiolatxiki
* Usatorre
* Zubizarreta

## Demografia

* Idotorbeko biztanleria

## Ondarea
### San Pedro baseliza

Elizak izena ematen dio auzoari. XV. mendekoa baino zaharragoa da. Dokumentatuta dagoenez, 1442ko abuztuaren 14an Mendaroko neskato batek amildegi batean Andre Mariaren irudia topatu zuen eta baseliza honetan gorde zuten.

### Santumotz

2007an Andres Egidazuk egindako egurrezko irudia ipini zuten monumentu moduko batean. Honek ordezkatu zuen Espainiako Gerra Zibilean kolpistek suntsitutako ondarea.

### Hiru Iturri

1950eko hamarkadan eraikitako iturria da. Izenak dioen bezala, hiru txorrota ditu. Herriko mendi taldeko kide baten omenez egin zuten. Bidegurutze honetan, Deba eta Mutrikura alde batetik, Aiastiara (San Migel) bestetik, Arratera (Eibar) eta San Pedrora joateko aukera dago.

## Iruditegia

* Idotorbeko San Pedro baselizaren ikuspegi orokorra.
* Idotorbeko auzoan dagoen San Pedro baseliza.
* San Pedro baselizaren portikoa.
* Belar-meta Idotorben.

## Kanpo estekak

* Elgoibarko udal webgunean.
* (Gaztelaniaz)Auzoko baserriak.
* "Morkaiko eta Kalamua" (Berria).
* Indalecio Ojangurenen argazki zaharrak (Ondare bideak)
* Datuak: Q12259419
# Azkue-San Roke

Azkue-San Roke Elgoibarren dagoen baserri-auzoa da. Bertan, Mintxeta futbol-zelaia eta baseliza daude. Halaber, ohiko abiapuntua da Karakate mendira (749 m) igotzekoa.

## Demografia

* Azkueko biztanleria

## Kanpo estekak

* (Gaztelaniaz) Elgoibarko udal webgunean
* (Gaztelaniaz) Azkue-San Rokeko baserriak.
* Datuak: Q12254585
# Apotzaga

Apotzaga Eskoriatza udalerri gipuzkoarraren zazpi elizateetako bat da. Hirigunetik bi kilometro eta erdira dago, iparralderantz.

## Mugakideak

Iparraldean Gellao, Untzilla (Aramaio) eta Apotzaga-Etxebarri (Aretxabaleta), hegoaldean Eskoriatzako herrigunea, ekialdean Aretxabaletako herrigunea eta mendebaldean Aramaioko udalerria mugakide ditu.

## Demografia

* Apotzagako biztanleria

## Jaiak

Auzoko jaiak irailaren 29an, San Migelak, ospatzen dira.

## Interesguneak

* Apotzagako hilerria: Kanposantu zirkular interesgarria da. Mondragoeko Iramendi baserrian jaiotako On Anastasio Otaduy apaizak 1960ko hamarkadan sortua eta EAEko monumentu historiko artistikoa izendatua.
* San Migel Parrokia, aztarna arkitektoniko erromaniko eta gotikoak dituena.
* San Bernabe baseliza.
* Interes handiko baserriak: Gaztañadui, Txarroalde, Arroaga, Arane Goikoa eta batik bat Okarantza.

## Iruditegia

* San Migel eliza.
* San Bernabe baseliza.
* Hilerriko sarrera.

## Kanpo estekak

* (Gaztelaniaz)Apotzaga udal webgunean
* (Gaztelaniaz)"Gipuzkoa ezezaguna"
* Datuak: Q8202856
* Multimedia: Apotzaga / Q8202856
# Gellao

Gellao Eskoriatza udalerri gipuzkoarraren iparraldean dagoen auzoa eta bertako zazpi elizateetako bat da.

## Mugakideak

Ipar-ekialdean Galartza (Aretxabaleta), hegoaldean Apotzaga (Eskoriatza), ekialdean Isurieta eta Aretxabaletako herrigunea eta mendebaldean Untzilla (Aramaio) mugakide ditu.

## Demografia

* Gellaoko biztanleria

## Ondasun nabarmenak

Elizate honi dagokion lurraldean Padovako San Antonioren omenezko ermita dago, Eskoriatzak Aramaiorekin duen mugatik pauso gutxitara. Ermita bera, XVII. mendeko lehenengo erdialdearen amaierakoa da, hau da, Eskoriatzak bere burujabetza lortu berri zuenekoa.
Bestela Andre Mariaren Zeruratzearen parrokia dugu, atari erromanikoa duena.

## Kanpo estekak

* (Gaztelaniaz)Gellao udal webgunean
* Datuak: Q12258340
* Multimedia: Gellao / Q12258340
# Marin

    Artikulu hau Eskoriatzako auzoari buruzkoa da; beste esanahietarako, ikus «Marin (argipena)».
Marin Eskoriatza udalerriko (Gipuzkoa) mendebaldeko auzo eta elizate bat da, Eskoriatzako zazpi elizateetako bat.

## Mugakideak

Mugakide ditu ipar eta mendebaldean Arabako Aramaio udalerria; hegoaldean, Gipuzkoako Leintz Gatzaga udalerria: eta ekialdean Eskoriatzako Zarimutz auzoa.

## Demografia

* Maringo biztanleria

## Ondasun nabarmenak

* Santa Maria Magdalena parrokia. Erretaula barrokoa duena.
* Santa Luzia ermita.
* Estilo neoklasikoko hilerri interesgarria.
* Baserriak: Isasi (beheko sua sukalde erdian dauka) eta Bidebeti-bekoa, besteak beste.

## Garraiobideak

Eibar eta Gasteiz lotzen dituen AP-1 errepidearen zatiak auzoa zeharkatzen du, eta bertatik igarotzekoa da Euskal Y edo Abiadura Handiko Trena ere, Donostia-Gasteiz tartea zehazki.

## Kanpo estekak

* Marin udal webgunean
* Datuak: Q12263088
* Multimedia: Marin (Eskoriatza) / Q12263088
# Mendiola (Eskoriatza)

    Artikulu hau Eskoriatzako auzoari buruzkoa da; beste esanahietarako, ikus «Mendiola».
Mendiola Eskoriatza udalerri gipuzkoarraren hego-ekialdean dagoen auzoa edo elizatea da, landa-girokoa.

## Mugakideak

Iparraldean Bolinaga eta Arkarazo (Aretxabaleta), hegoaldean Elgea (Barrundia), ekialdean Areantza (Aretxabaleta) eta Urkuluko urtegia eta mendebaldean Eraña eta Bolibar (Eskoriatza) herri edo auzo mugakide ditu.

## Demografia

* Mendiolako biztanleria
1960an 114 biztanle zituen, 1970ean 89 eta 1981ean 64.

## Ondasun nabarmenak

* San Joan Bataiatzailea edo San Joan Txiki parrokia: XIX. mendekoa. Arkupe ederra dauka. Erromeria tradizionalki maiatzaren 6an egiten zen.
* XIX. mendeko hilerria.
* XVIII. mendeko baserria.
* Aipatzekoak dira Kamiokoa eta Isaspiribil baserriak eta Uriarte oinetxea.
* Gaztainadin Santa Kolunbako baseliza dago.

## Kurtzebarri

Auzoa Kurtzebarri (1.133) mendiaren azpian dago kokatuta, Zaraiako mendilerroan dagoena, eta ohiko abaiapuntua da bertara igotzeko, ordu biko igoera eskatzen duelarik. 700 metro inguruko desnibela dago.

## Kanpo estekak

* (Gaztelaniaz)Mendiola udal webgunean
* (Gaztelaniaz)Auñamendi entziklopedian.
* Datuak: Q12263419
* Multimedia: Mendiola (Eskoriatza) / Q12263419
# Zarimutz

Zarimutz Eskoriatza udalerri gipuzkoarraren mendebaldean dagoen auzoa eta bertako zazpi elizateetakoa da.

## Mugakideak

Iparraldean Mazmela, mendebaldean Marin, hegoaldean Leintz-Gatzaga eta ekialdean Bolibar mugakide ditu.

## Demografia

* Zarimuzko biztanleria

## Ondasun nabarmenak

* San Pedro parrokia, Erdi Aroko aztarnak dituena eta XVIII. mendean berriztatua.
* San Andres Korsino ermita, Marulanda auzoan dagoena.
* Baserriak, haien artean Uruburu etxea.

## Kanpo estekak

* (Gaztelaniaz)Zarimutz udal webgunean
* Datuak: Q12269231
* Multimedia: Zarimutz / Q12269231